जेराव मिरु सोरखारनि आदार प्रसेसिं बिफाननि मन्थ्रि रामेशर तेलियाबो नुजाथिफैयो ।तिनसुकियानि गलाप चन्द्र रिबचन्द्र नाट्य मन्दिरनि खाथिनि फ्लाइ अभारब्रिज बेखेवनाय हाबाफारिजों लोब्बा लाखिना गंसे मिथिंबो खुंफुंनाय जायो ।आसामनि गिबि मन्थ्रि सर्बानन्द सन'वाला फ्लाइअभार बेखेवनाय हाबाफारियाव बाहागो लानानै बुंथियो तिनसुकिया दाबसे स्मार्ट सोहोरखौ महरै गायसनलांनायनि थांखि बादियै रेलवे लाइननि सायाव अभारब्रिज बानायनायनि खामानिया जागायदों ।आसामनि सावस्रि आरो रांखान्थि बिफाननि मन्थ्रि ड° हिमन्त बिश्व शर्माया बुंथियो राज्योआव गं  26  रेलवे नि क्रसिं दं,जेराव सुबुं माहारिया गोबाव समहालागै थाबथानो गोनां जायो ।